ཧྲཱིཿ ཟབ་ཏིག་དགོངས་པ་འདུས་པ་ལས༔
རིག་འཛིན་ཚོགས་མཆོད་བདུད་
རྩིའི་གཏེར་མཛོད་
བཞུགས༔
པདྨ་འབྱུང་གནས་སྐུ་ལ་འདུདཿ༔ གགགག
ཤ་ཆང་
དམ་ཚིག་རྫས་ཀྱི་མཆོག༔ ཇི་བཞིན་རྒྱུད་དང་མཐུན་པར་བཤམས༔ རང་ཉིད་ལྷའི་ང་རྒྱལ་གྱིས༔ ལོངས་
སྤྱོད་རྫས་རྣམས་བྱིན་གྱིས་བརླབས༔ ཧཱུྃ༔ བདེ་སྐྱོང་རང་བཞིན་དག་པའི་སྣོད༔ ཆོས་
ཀྱི་དབྱིངས་དང་ཁྱོན་མཉམ་པར༔ ཤ་དང་བདུད་རྩི་ལྔ་ལ་སོགས༔ ལོངས་
སྤྱོད་དཔག་མེད་སྤྲིན་ལྟར་གཏིབས༔ འབྲུ་གསུམ་སྔགས་ཀྱི་སྤྲོ་བསྡུ་ལས༔
འོད་ཞུ་དམ་ཡེ་དབྱེར་མེད་པའི༔ ཟག་མེད་བདུད་རྩིའི་རྒྱ་མཚོ་ནི༔ ནམ་
མཁའ་མཛོད་ཀྱི་གཏེར་དུ་གྱུར༔ ཨོཾ་ཨཱཿཧཱུཾ༔ ལན་གསུམ༔ ཚོགས་ཞིང་སྤྱན་འདྲེན་ནི༔
ཧཱུཾ༔ བདེ་ཆེན་པདྨོ་བཀོད་པའི་ཞིང༔ ཆོས་སྐུ་བཅོམ་ལྡན་ཚེ་དཔག་མེད༔
ཕྱོགས་བཅུའི་སངས་རྒྱས་འཁོར་དང་བཅས༔ བདུད་རྩིའི་ཚོགས་ལ་སྤྱན་
འདྲེན་གཤེགས༔ ཡེ་ཤེས་ཆེན་པོ་ཀློང་ལྔའི་ཞིང༔ ལོངས་སྐུ་ཐོད་ཕྲེང་སྡེ་
ལྔ་ལ༔ རིག་འཛིན་མཁའ་འགྲོའི་འཁོར་གྱིས་བསྐོར༔ བདུད་རྩིའི་ཚོགས་
ལ་སྤྱན་འདྲེན་གཤེགས༔ རྔ་ཡབ་པདྨ་འོད་ཀྱི་གླིང༔ སྤྲུལ་སྐུ་གུ་རུ་མཚན་
བརྒྱད་ལ༔ དཔའ་བོ་མཁའ་འགྲོའི་འཁོར་གྱིས་བསྐོར༔ བདུད་རྩིའི་ཚོགས་
96
96

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་རིག་འཛིན་རྩ་སྒྲུབ་སྐོར།
ཀ
ལ་སྤྱན་འདྲེན་གཤེགས༔ བྱིན་རླབས་འཇའ་སྤྲིན་ཀྱི་ལི་ལི༔ དངོས་གྲུབ་
སྦྲང་ཆར་ཏ་ལ་ལ༔ ཚངས་དབྱངས་ཧཱུཾ་སྒྲ་ཏི་རི་རི༔ རྡོ་རྗེའི་གར་བསྒྱུར་ཁྲིགས་
སེ་ཁྲིག༔ མཁའ་འགྲོའི་བརྡ་གླུ་ཀྱུ་རུ་རུ༔ དྲི་ཞིམ་སྤོས་ངད་ཐུ་ལུ་ལུ༔ དྲིལ་
གཡེར་རུས་རྒྱན་ཁྲོ་ལོ་ལོ༔ འཁོར་དང་ལས་བྱེད་ཤ་ར་རཿ༔ འདིར་གཤེགས་
གནས་འདིར་བྱིན་ཆེན་ཕོབ༔ ཚོགས་རྫས་ཡེ་ཤེས་བདུད་རྩིར་བསྒྱུར༔
ཉམས་ཆག་བསྐང་ལ་བར་ཆད་ཞི༔ མཆོག་དང་ཐུན་མོང་དངོས་གྲུབ་སྩོལ༔
ཨོཾ་བཛྲ་ས་མ་ཡཱ་ཛ་ཛ༔ མཆོད་པ་ནི༔ ཨཽ༔ འདོད་ཡོན་རྡོ་རྗེ་ལྷ་མོ་ནི༔
མེད་ནམ་མཁའི་ཁྱོན་བཀང་ནས༔ བདེ་ཆེན་ཚོགས་ཀྱི་མཆོད་པ་ཡིས༔ རིག་
འཛིན་རྒྱ་མཚོའི་དཀྱིལ་འཁོར་མཆོད༔ ༀ་མ་ཧཱ་ག་ཎ་ཙཀྲ་ལ་ཁ་རཾ་ཁཱ་ཧི༔
གྲངས་
སྤྲོ་ན་ལྷ་མོ་དྲུག་གིས་མཆོད༔ བཤགས་པ་ནི༔ ཨཱཿ ཐོག་མེད་དུས་ནས་ད་ལྟའི་བར༔
སྒྲིབ་གཉིས་ཉམས་ཆག་འགལ་འཁྲུལ་རྣམས༔ ཡི་དམ་ལྷ་ཡི་སྤྱན་སྔ་རུ༔
ཞལ་ཟས་ཚོགས་ཀྱིས་བསྐང་ཞིང་བཤགས༔ ཡི་གེ་བརྒྱ་བ་བཟླ༔ བསྒྲལ་བ་ནི༔ ཧཱུྃ༔
བདུད་རྩི་རྫས་ཀྱི་གཟུགས་རྟེན་ལ༔ འཁྲུལ་སྣང་དགྲ་བགེགས་བཀུགས་
ནས་བསྟིམས༔ རྡོ་རྗེ་ཕུར་བའི་མཚོན་གྱིས་གདབས༔ རྣམ་ཤེས་བདེ་ཆེན་
དབྱིངས་སུ་སྒྲོལ༔ མ་ཏྲཾ་རཱུ་ཏྲ་མཱ་ར་ཡ་ཕཊ༔ བསྟབ་པ་ནི༔ ཧཱུྃ༔ དམ་ཉམས་བསྒྲལ་
བའི་ཤ་ཁྲག་རུས༔ དུག་གསུམ་རྣམ་དག་མཆོད་པ་འདི༔ དཀྱིལ་འཁོར་རྒྱ་
མཚོའི་ཞལ་དུ་བསྟབས༔ ཁམས་གསུམ་སྒྲིབ་པ་དག་པར་མཛོད༔ མ་ཧཱ་
མཾ་ས་རཀྟ་ཙིཏྟ་ལ་ཁ་རཾ་ཁཱ་ཧི༔ དྲང་བ་ནི༔ ལས་རྡོར་པས༔ ཧོ༔ བརྟུལ་ཞུགས་བླ་
མེད་སྔགས་ཀྱི་རྫ་ས༔ བདེ་ཆེན་མཆོག་གི་ལོངས་སྤྱོད་ལ༔ འཛིན་ཞེན་གཙང་
97

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་དང་པོ་རྡོ་རྗེ་སྒེག་མའི་གླེགས་བམ།
སྨེའི་རྟོག་བྲལ་བར༔ རང་བཞིན་དག་པའི་ཚུལ་གྱིས་རོལ༔ སློབ་དཔོན་གྱིས་རྩེ་
གསུམ་ཕྱག་རྒྱས་རེག་ལ༔ ཨ་ལ་ལ་ཧོ༔ ཞེས་བརྗོད་བླངས་ལ་དག་བརྗོད་ནི༔ ཨེ་མ་ཧོ༔
ཤིན་ཏུ་ངོ་མཚར་རྨད་ཀྱི་ཆོས༔ ཐབས་ཤེས་ཁྱད་པར་འཕགས་པའི་ལམ༔
གསང་སྔགས་རྡོ་རྗེ་ཐེག་པ་ཆེ༔ སངས་རྒྱས་ཀུན་ཀྱིས་རབ་ཏུ་བསྔགས༔
ཚེ་འདིར་རྣམ་པར་གྲོལ་བ་ལ༔ གཞི་དང་ལམ་དང་འབྲས་བུ་ཡི༔ ཡང་དག་
དོན་དང་ལེགས་སྦྱར་བའི༔ སྟ་ན་ག་ན་རྨད་དུ་བྱུང༔ ཤ་ལྔ་ཡེ་ཤེས་གསལ་
བར་བྱེད༔ བདུད་རྩི་ལྔ་ཡི་དངོས་གྲུབ་འགུགས༔ ཡེ་ནས་གཙང་སྨེའི་འཛིན་
པ་དག༔ འགའ་ཞིག་འདུ་བ་ཕྱི་ཡི་ཚོགས༔ རྣལ་འབྱོར་ཐབས་དང་ཤེས་
རབ་ཀྱི༔ དགའ་བདེ་ཟག་པ་མེད་པ་ཡི༔ བདེ་ཆེན་ཡེ་ཤེས་འབར་དང་
འཛག༔ འདི་ནི་རང་བྱུང་ནང་གི་ཚོགས༔ དེ་བཞིན་ཉིད་ལ་སྤྲོས་པ་མེད༔
གཟུང་དང་འཛིན་པའི་མདུད་པ་གྲོལ༔ ཡེ་ཤེས་དཀྱིལ་འཁོར་ལྷུན་གྱིས་
གྲུབ༔ དམིགས་སུ་མེད་པ་གསང་བ་ཆེ༔ དུག་གསུམ་ཡེ་ཤེས་ཉིད་དང་སྦྱོརཿ༔
སྒྲིབ་པ་ཐམས་ཅད་རྣམ་པར་གཅོད༔ བདེ་ཆེན་ཡེ་ཤེས་རྒྱུན་ཆད་མེད༔ རང་
བྱུང་དོན་གྱི་འཁོར་ལོ་མཆོག༔ ཕྱི་ནང་གསང་བའི་དཀྱིལ་འཁོར་རྣམས༔
དགྱེས་ཤིང་མཉེས་པ་ཕུལ་དུ་བྱུང༔ རིག་འཛིན་བཞི་ཡི་གོ་འཕང་ལ༔ སྐད་
ཅིག་ ཉིད་ ལ་ སྦྱོར་ བའོ༔ ཞེས་བརྗོད་ལ༔ དཀྱིལ་འཁོར་གསུམ་གྱི་རྣལ་འབྱོར་གྱི་དོན་ཚུལ་
བཞིན་དུ་དྲན་པར་བྱའོ༔ དེ་ནས་ལྷག་མ་བསྔོ་བ་ནི༔ བྱིན་གྱིས་བརླབས་ནས༔ བྷྱོཿ༔ རྡོ་ རྗེའི་ ཐ་
ཚིག་ཅན་གྱི་བྲན༔ ཡེ་ཤེས་གྲུབ་ཀྱང་འཇིག་རྟེན་ཚུལ༔ དཀྱིལ་འཁོར་
ཆེན་པོའི་མུ་རན་སྐྱོང༔ ཕུད་ལ་མི་དབང་ལྷག་མའི་སྡེ༔ འདིར་གཤེགས་

98

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་རིག་འཛིན་རྩ་སྒྲུབ་སྐོར།
ཀ
བདུད་རྩིའི་ཚོགས་ལྷག་བཞེས༔ རྣལ་འབྱོར་གང་བཅོལ་ཕྲིན་ལས་སྒྲུབས༔
ས་མ་ཡཱ་ཨུཙྪིཥྚ་བ་ལིང་ཏ་ཁ་ ཧི༔ བསྐུལ་བ་ནི༔ ཧཱུཾ༔ ཆོས་དབྱིངས་གདོད་ནས་
མཁའ་ལྟར་བརྡལ༔ ལྷུན་གྲུབ་བདེ་ཆེན་རྒྱ་མཚོའི་སྤྲིན༔ སྐུ་གསུམ་རིགས་
འདུས་བླ་མའི་ཚོགས༔ སེམས་ཅན་དོན་ལ་སྐུར་བཞེངས་འཚལ༔ ཁམས་
གསུམ་སྒྲིབ་པས་རབ་བཅིངས་ཤིང༔ མ་རིག་ཀློང་དུ་འཁྲུལ་བ་རྣམས༔ རང་
བྱུང་འོད་གསལ་ཆེན་པོའི་དོན༔ རྟོགས་ནས་འཁོར་བ་དོང་སྤྲུགས་ཤོག༔
ཐ་ཚིག་བསྒྲགས་པ་ནི༔ ཧཱུྃ་ཧྲཱི༔ སྔོན་ཚེ་བསྐལ་པ་དང་པོ་ལ༔ ཆོས་སྐུ་སྣང་བ་མཐའ་
ཡས་ཀྱིས༔ ཐུགས་ཀའི་ཧྲི༔ལས་འོད་ཟེར་ནི༔ དྷ་ན་ཀོ་ཤའི་མཚོ་གླིང་འཕྲོས༔
དེ་རུ་རང་བྱུང་སྤྲུལ་པའི་སྐུ༔ གུ་རུ་མཚོ་སྐྱེས་རྡོ་རྗེ་ཉིད༔ ཨོ་རྒྱན་རྒྱལ་ཁམས་
ལ་སོགས་པའི༔ འགྲོ་རྣམས་ཐར་བའི་ལམ་ལ་བཀོད༔ དུར་ཁྲོད་བརྒྱད་དུ་
སྒྲུབ་པ་མཛད༔ ཁྱད་པར་བསིལ་བ་ཚལ་གྱི་གནས༔ བདེ་གཤེགས་མཆོག་
གི་དངོས་གྲུབ་ཐོབ༔ གུ་རུ་མཚན་བརྒྱད་སྐུར་བཞེངས་ཚེ༔ སྤྱན་སྔར་ཁས་
བླང་དམ་བཅས་པས༔ སྔགས་བདག་རྡོ་རྗེའི་ཐ་ཚིག་ཅན༔ འདིར་གཤེགས་

བརྒྱན་པའི་གཏོར་མ་བཞེས༔ རྣལ་འབྱོཪ་གང་བཅོལ་ཕྲིན་ལས་མཛོདཿ༔
དེ་འོག་བར་གྱི་བསྐལ་བ་ལ༔ འཇམ་དབྱངས་ཁྲི་སྲོང་ལྡེའུ་བཙན་གྱིས༔ སྨོན་
ལམ་དུས་སུ་བབ་པ་ན༔ གངས་ཅན་བོད་དུ་སྤྱན་དྲངས་ནས༔ ལྷ་སྲིན་དམ་
བཏགས་བྲན་དུ་བཀོལ༔ དཀོན་མཆོག་གསུམ་གྱི་སྒྲོན་མེ་སྦར༔ ཁྱད་པར་
ཟབ་གཏེར་རིན་ཆེན་གྱིས༔ ས་གསུམ་སྣང་བས་རབ་ཁྱབ་ཅིང༔ བོད་ཀྱི་ས་
གཞི་བྱིན་བརླབས་ཚེ༔ གུ་རུ་རྡོ་རྗེ་གྲོ་ལོད་ཀྱི༔ སྤྱན་སྔར་ཁས་བླང་དམ་
99

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་དང་པོ་རྡོ་རྗེ་སྒེག་མའི་གླེགས་བམ།
བཅས་པའི༔ སྔགས་བདག་རྡོ་རྗེའི་ཐ་ཚིག་ཅན༔ འདིར་གཤེགས་བརྒྱན་
པའི་གཏོར་མ་བཞེས༔ རྣལ་འབྱོར་གང་བཅོལ་ཕྲིན་ལས་མཛོད༔ ད་ལྟ་ཤིན་
ཏུ་སྙིགས་མའི་དུས༔ གདུལ་བྱ་དུས་ལ་བབ་པ་ནཿ༔ ཨོ་རྒྱན་ཕྲིན་ལས་གླིང་
པ་ལ༔ ཁམས་གསུམ་འགྲོ་བའི་འདྲེན་གཅིག་པུ༔ སློབ་དཔོན་པདྨ་ཐོད་ཕྲེང་
གི༔ ཐུགས་ཀའི་འོད་ཀྱིས་བྱིན་བརླབས་ཤིང༔ ཟབ་གཏེར་རིན་ཆེན་ཆོས་
ཀྱི་སྒོ༔ སྐལ་ལྡན་འགྲོ་ལ་ལེགས་འབྱེད་ཅིང༔ འབྲེལ་ཚད་ཐར་ལམ་བསྒྲོད་
པའི་ཕྱིར༔ དོན་གྱི་ཟབ་གཏེར་བརྡ་བཀྲོལ་ཚེ༔ སྤྱན་སྔར་ཁས་བླང་ དམ་
བཅས་པའི༔ སྔགས་བདག་རྡོ་རྗེའི་ཐ་ཚིག་ཅན༔ འདིར་གཤེགས་བརྒྱན་
པའི་གཏོར་མ་བཞེས༔ རྣལ་འབྱོཪ་གང་བཅོལ་ཕྲིན་ལས་མཛོད༔ བརྟན་མ་
ནི༔ བྷྱོཿ༔ འོག་མིན་དོན་གྱི་དཀྱིལ་འཁོར་དུ༔ བདེ་མཆོག་འཁོར་ལོའི་རྣལ་
འབྱོར་མཿ༔ བཅུ་གཉིས་བསྟན་པ་བསྲུང་བའི་ཕྱིར༔ གངས་ཅན་ཡུལ་ལྷའི་
ཚུལ་དུ་སྤྲུལ༔ གནོད་སྦྱིན་མོ་དང་སྨན་མོ་དང༔ བདུད་མོ་བཅུ་གཉིས་དཔོན་
གཡོག་རྣམས༔ སློབ་དཔོན་པདྨའི་ཐ་ཚིག་བཞིནཿ༔ འདིར་གཤེགས་བཤལ་
ཆུའི་གཏོར་མ་བཞེས༔ བསྟན་འགྲོ་སྤྱི་ཡི་རྒུད་པ་སོལ༔ རྩ་ཐིག་རླུང་གི་བདེ་
ཆེན་བསྐྱེད༔ དོན་དམ་ཡེ་ཤེས་མངོན་དུ་གྱུར༔ ཕྲིན་ལས་གང་བཅོལ་གྲུབ་
པར་མཛོད༔ མ་མ་བ་ལིང་ཏ་ཁཱ་ཧི༔ བྲོ་མནན་ནི༔ ཧཱུྃ་ཧྲཱི༔ གཏོར་སྣོད་རི་རབ་
འབར་བའི་འོག༔ བསྒྲུབ་ལ་བར་ཆད་རྩོམ་པའི་བགེགས༔ ཡེ་ཤེས་རོལ་
བའི་མཐུ་ཡིས་བྲུབ༔ སྟེང་དུ་གླུ་བླངས་བྲོ་བརྡུང་ངོ༔ ཨོྃ་ལྀ༔ ཨ་ལཾ༔ ཧཱུཾ་ལཾ༔
སྟཱཾ་བྷ་ཡ་ནན༔ བསྔོ་སྨོན་ནི༔ ཧོ༔ དུས་གསུམ་བསགས་པའི་དགེ་རྩ་ཀུན༔

100

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་རིག་འཛིན་རྩ་སྒྲུབ་སྐོར།
དེ་ལས་
མཁའ་མཉམ་འགྲོ་བའི་དོན་དུ་བསྔོ༔ དཀྱིལ་འཁོར་ཆེན་པོ་འདི་ཉིད་དུ༔
མྱུར་དུ་བྱང་ཆུབ་ཐོབ་པར་ཤོག༔ བཀྲ་ཤིས་ནི༔ ཧྲཱིཿ༔ ཀུན་ནས་མཉམ་
པར་བརྡལ་བ་ཆོས་ཀྱི་དབྱིངས༔ སྐྱེ་འགག་མཐའ་དང་བྲལ་བའི་བདེ་བ་
ཆེ༔ མི་ཤིགས་འགྱུར་བ་མེད་པ་ཆོས་ཀྱི་སྐུས༔ སེམས་ཅན་ཀུན་ལ་རྟག་ཏུ་
བདེ་ལེགས་སྩོལ༔ ཟག་མེད་དབྱིངས་དང་ཡེ་ཤེས་རང་བཞིན་གཉིས༔ ཡེ་
ནས་རོ་གཅིག་འདྲེས་པ་དག་པའི་ཆ༔ བདེ་ཆེན་འགགས་མེད་ལོངས་སྤྱོད་
རྫོགས་པའི་སྐུས༔ སེམས་ཅན་ཀུན་ལ་རྟག་ཏུ་བདེ་ལེགས་སྩོལ༔
གདུལ་བྱའི་མོས་ངོར་ཡེ་ཤེས་ཀྱི༔ སྣ་ཚོགས་སྒྱུ་མའི་རོལ་གར་ཧེ་རུ་ཀཿ༔
གྲུབ་པའི་དབང་ཕྱུག་པད་འབྱུང་སྤྲུལ་པའི་སྐུས༔ སེམས་ཅན་ཀུན་ལ་རྟག་
ཏུ་བདེ་ལེགས་སྩོལ༔ འཁྲུལ་སྣང་ཡེ་ཤེས་འཁོར་ལོའི་རྒྱས་ཐེབས་ཤིང༔
སྒྲ་གྲགས་གྲགས་སྟོང་གསུང་གི་རྡོ་རྗེའི་གདངས༔ མ་རིག་རིག་པའི་ཡེ་ཤེས་
མངོན་དུ་གྱུར༔ བདེ་གཤེགས་སྐུ་གསུང་ཐུགས་ཀྱིས་བཀྲ་ཤིས་ཤོག༔ ཐབས་
མཁས་རྒྱལ་བའི་གསུང་མཆོག་གཅིག་བསྡུས་དཔལ༔ བྱིན་རླབས་ཉེ་བརྒྱུད་
ཟབ་མོས་ཆོས་ཀྱི་གཏེར༔ སྐྱེ་འགྲོའི་ཡིད་ཀྱི་མུན་པ་སེལ་མཛད་པ༔ བསྟན་
འགྲོའི་ སྒྲོན་ མེ་ དཪ་ ཞིང་ རྒྱས་ པར་ ཤོག༔ ཨེ་མ༔ གསང་བ་ལས་ཀྱང་ཆེར་གསང་བ༔
ཟབ་གཏེཪ་ རིན་ ཆེན་ ཆོས་ ཀྱི་ མཛོད༔ སྙིགས་འགྲོའི་ཉམ་ཐག་ལ་དགོངས་ནས༔ བདེ་ཆེན་ཏི་སྒྲོའི་
གནས་མཆོག་ཏུ༔ ཡེ་ཤེས་མཚོ་རྒྱལ་བདག་ཉིད་ཀྱིས༔ བརྡ་གཟུགས་ཡི་གེའི་རི་མོར་བཀོད༔ རིན་ཆེན་
བསེ་སྒྲོམ་སྨུག་པོར་བཅུག༔ རྗེ་བཙུན་མ་ཧཱ་གུ་རུ་ཡིས༔ གྲོགས་གཉིས་སྨོན་ལམ་གཏད་རྒྱ་མཛད༔
གནས་མཆོག་རིན་ཆེན་རྫོང་དུ་སྦོས༔ སྔགས་བདག་དྲེགས་པར་གཉེར་དུ་གཏད༔ ལས་འཕྲོ་ཅན་དང་
འཕྲད་པར་ཤོག༔ ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔ གཏད་རྒྱ༔ ཟབ་རྒྱ༔ གསང་རྒྱ༔ གུ་ཧྱ༔
བརྡ་ཐིམ༔ ཞེས་རྩ་སྒྲུབ་ནོར་བུའི་བང་མཛོད་འདི་ནི་མེ་མོ་སྦྲུལ་གྱི་ལོར་གནས་མཆོག་རིན་ཆེན་རྫོང་

101

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་དང་པོ་རྡོ་རྗེ་སྒེག་མའི་གླེགས་བམ།
གི་ཤར་ཕྱོགས་ནས་སྤྱན་དྲངས་ཤིང༔ མི་ལོ་བཅོ་བརྒྱད་ལ་བཀའ་རྒྱས་བཏབ་ཅིང༔ གདུལ་བྱ་དུས་ལ་
བབ་ཚེ་སྨོན་ལམ་ལས་འཕྲོ་ལྡན་པ་ཆོས་རྒྱལ་རྣམ་རྒྱལ་མཐུ་སྟོབས་ཀྱིས་རིན་ཆེན་གཉིས་པའི་སྐྱེས་བཅས་
ནན་བསྐུལ་མཛད་ཅིང༔ ཉེ་ཆར་དགེ་འདུན་འདུས་སྡེ་སྤྱི་དང་ཆོས་བདག་བཅས་པས་གསོལ་བ་བཏབ་
པ་ལ་བརྟེན༔ ལུང་རྟོགས་བསྟན་པའི་དགའ་ཚལ་འཆི་མེད་གསང་བའི་གཙུག་ལག་ཁང་དུ་ལྷ་སྲས་
སྤྲུལ་པའི་ཟློས་གར་ཆོས་དབྱིངས་འོད་གསལ་རྡོ་རྗེས་མཁའ་འགྲོའི་བརྡ་རིས་ལས་དག་པར་ཕབ་པའི་
ཡི་གེ་པ་ནི་བྷ་དྲའི་མིང་གིས་བགྱིས་པ་བྷ་ཝནྟུ། དགེའོ།། དགེའོ།། དགེའོ།། མངྒལཾ།

102

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་རིག་འཛིན་རྩ་སྒྲུབ་སྐོར།